39. schôdza NR SR - 13.deň - B. popoludní
Dátum: 2025-09-29
Poslanec: Hanuliaková, Jana (PS)
Druh vystúpenia: Vystúpenie v rozprave

Uhm, kvôli notebooku to mám. Ďakujem veľmi pekne za slovo. Pán predsedajúci, vážení kolegovia, kolegyne, dnes tu teda nestojím len preto, aby som niekoho kritizovala, len pre kritiku samotnú, ale preto ako som už aj povedala, že v roku 2025 považujem za naozaj katastrofálne, že sa v tejto krajine ešte stále nájdu ľudia, konkrétne ich je teda približne jeden a pol milióna, ktorí nemajú zabezpečený základný životný štandard, teda prístup ku kanalizácii. Hovoríme tu síce o modernom Slovensku, členskom štáte Európskej únie v 21. storočí, a hovoríme tu o krajine, ktorá má ambíciu byť teda moderná, digitálna, ekologická, aj keď teda po piatku o tom trošku začínam pochybovať, či ideme týmto smerom, a pritom v nej žijú tisícky rodín, ktoré musia riešiť odpad z domácnosti pomocou žúmp, ktoré si ich musia dávať teda pravidelne vyvážať, a stojí ich to, stojí ich to stovky eur ročne. A toto teda podľa mňa absolútne nie je moderná krajina, to je naozaj hanba predchádzajúcich vlád, a vieme teda, kto tu tie posledné roky najviac strávil vo vláde, že to bola teda vláda Roberta Fica. Toto nie je teda len technický problém, ale toto je naozaj systémové zlyhanie. Ako je možné, že desaťročia po tom, čo sa tu rozbehli eurofondy, štátne dotačné schémy, environmentálne plány a strategické vízie, sa stále nenájde vôľa, ani kapacita zabezpečiť kanalizáciu pre všetky obce, kde je to teda technicky možné alebo teda aj časti miest, či okrajové lokality. Ako je možné, že nemáme dobudovanú základnú infraštruktúru, ktorá má priamy vplyv na kvalitu života a zdravie obyvateľstva. Ľudia, ktorí žijú bez kanalizácie, teda musia mať žumpy, a tie treba naozaj pravidelne vyvážať a nie raz do roka, ale často, teda raz za mesiac alebo každých pár týždňov. A tá dôležitá otázka, čo by nás malo zaujímať je, koľko to stojí. Priemerná cena vývozu žumpy sa dnes pohybuje od 60 eur, a to teda som naozaj podľa mňa, že asi veľmi nízko, až do nejakých 120 eur za jeden vývoz. Ročne tak niektoré domácnosti platia 500, 600 a niekedy aj viac ako 900 eur za to, aby mohli legálne odvádzať odpadovú vodu, a to hovoríme o naozaj o základnej hygienickej potrebe ľudí. Tak ja sa naozaj pýtam, že je toto v poriadku? Je normálne, že v krajine, kde má väčšina domácnosti problém ušetriť alebo kde polovica ľudí nemá vytvorenú finančnú rezervu, niekto musí každých pár týždňov vyťahovať desiatky eur za to, že ide teda na záchod a že sa osprchuje. Tie sumy sú naozaj obrovské, lebo my sme, však ako som aj spomínala vo faktickej, že za tie tri, štyri roky odkedy sa intenzívne venujeme tejto téme, tak stretli sme sa naozaj, že s desiatkami ľudí nehovoriac o tom, že sme si teda aj s kolegom robili aj prieskum, kde sme sa pýtali ľudí aké majú problémy s prístupom k vode pitnej, aký majú teda problémy s prístupom ku kanalizácii. A tých príbehy sa naozaj veľmi ťažko čítali, že v dnešnej dobe teda stále ľudia riešia, že v kontexte toho, čo sme tu riešili v piatok, mi to príde až totálne absurdné, že, že tu ľudia riešia tak vážne existenčné problémy, a tu nemá hanbu táto koalícia riešiť dve pohlavia, ešte aspoň keby celú tú dobu vedia o čom rozpráva, rozprávajú, pretože tu sa ak tak sa bavíme o rodoch a nie o pohlaviach. Ešte aj to, ako keby, keby si aspoň doštudujú, keď tu išli dávať niečo do ústavy. Čiže je to naozaj, naozaj veľmi ťažké počúvať tie príbehy ľudí, a teda nehovoriac, že často sú to dôchodcovia alebo rodiny s malými deťmi. Mnohí žijú v domoch, teda kde nie je možnosť sa napojiť na kanalizáciu, pretože častokrát aj najbližšia prípojka buď je vzdialená stovky metrov, alebo teda obec nemá peniaze na to, aby dobudovala, dobudovala zvyšok kanalizácie, lebo aj mnohé obce naozaj sú z časti odkanalizované a sú teda potom ulice, kde tá kanalizácia nie je. A tak naozaj, tie rodiny častokrát ostávajú v takej v pasci a veľakrát im je teda sľubované, aj my sme sa opäť stretli pri Košiciach v obci Geča. Dobre hovorím? Geča, kde sme, kde teda im bolo päť rokov, bola to nová vlastne časť, kde sa budovali domy a vtedy, keď sa tam sťahovali alebo keď tam bola tá výstavba, tak sa hovorilo, že teda Obecné zastupiteľstvo alebo starosta, že áno, bude tam vybudovaná kanalizácia, voda a ešte teda do dnešného dňa tam stále tá voda a kanalizácia nie je. A dokonca tam majú taký problém, že rodiny, ktoré tam majú malé deti, tak musia voziť dokonca ešte aj na tú normálnu hygienu vodu, pretože tá voda, ktorá im, teda zo studne tečie, tak je tak závadná, že majú kožné problémy tie deti. A starosta zo SMER-u, mi tu našepkáva kolega, no, takže tak. A keď sa aj teda ľudia správajú zodpovedne a platia si za vývozy žúmp, vozí sa to teda do čistiarní, a tam narážame naozaj na ďalší obrovský problém, ktorý tu máme, a to je kapacita čistiarní odpadových vôd v mnohých regiónoch. Naozaj, tie čistiarne dneska nemajú kapacity na to, aby teda brali tieto vozy, ktoré vozia tú odpadovú vodu a alebo respektíve, keď aj majú, tak sa často naozaj veľmi, veľmi dlho čaká. Napríklad, rovnako to bolo z tejto obce ako som už spomínala, kde majú aj také problémy, že keď si zavolajú fekálne vozidlo, tak musia naozaj rátať, koľko vody vôbec minú, koľko im ide do žumpy, pretože povedia im, že auto môže prísť najskôr až za desať dní alebo za dva týždne, ale oni už potrebujú ho za štyri dni, za týždeň, čiže aj toto je ako keby, že ja naozaj neviem, či by si to niekto z vás chcel takýto životný štandard skúsiť, že musíte doslova počítať litre, ktoré vám odchádzajú teda do žumpy, aby ste náhodou sa vám tá žumpa nevyliala niekde na dvore. Častokrát teda ani samosprávy nie sú schopné zabezpečiť toto čistenie pre všetkých, pretože čistiarne sú stavané pre určitý počet obyvateľov, a rastúca výstavba aj nepripojené domy, tento systém úplne preťažujú. A čo sa deje potom, tak to som si všimla, že podľa mňa, že už nie je týždeň v správach, kedy by, kedy by nebol nejaký, nejaká reportáž z obce, kde teda plávajú nám splašky v potokoch alebo kde teda ľudia naozaj majú s týmto obrovský problém, že im smrdí po dedine odpad. A ak teda chcú, teda tu si uvedomujeme, že nie všetok odpad je potom likvidovaný legálne. Niektoré fekálne vody naozaj končia v poliach, v lesoch, v potokoch a teda aj dnes, v roku 2025 existuje tiché a tolerované znečisťovanie životného prostredia len preto, že systém nedokáže poskytnúť riešenie. Pritom práve čistá voda a pôda sú základom nášho zdravia, poľnohospodárstva a života ako takého. A mne sa páčilo, ja som síce tu ráno nebola, ale počúvala som pána ministra Tarabu, keď tu ráno vystupoval k odpadom a keď som ho počula ako nám vyčítal, že my sme teda nepodporili na konci dňa ten jeho zákon o vodovodoch a kanalizáciách, len to sú také jeho falošné reči, a mne to je strašne ľúto ako, ako vedia takýto majstri slova prekrúcať úplne realitu, pretože my sme mu aj tie dôvody, prečo sme to na konci sme sa zdržali, hovorili. A to, on o čom hovoril, že aj kolega mu povedal, že bude za to hlasovať, tak to bolo ešte predtým ako on vlastne spravil výrazné zmeny v tom zákone. Takže vôbec to nebola pravda, to čo on rozprával v tej jeho rozprave. Čiže to by som sa chcela tiež voči tomu naozaj, že rázne ohradiť. Asi si teda všetci uvedomujeme, a práve preto som aj ho spomínala, lebo on tu strašne teda operoval tým, ako je dôležitá čistá voda, keď už sa my z tej opozície nevieme zasadiť ani za čistú vodu a pôdu a vzduch, tak čo sme to my za ľudia, ale opak je pravdou. Veď my, keby tu nie je Progresívneho Slovenska, tak aj tie pozme, škodlivé pozmeňovacie návrhy, ktoré boli aj pri tej vode a kanále by boli dneska schválené, ale to už teda pán minister zabudol akosi spomenúť v tom jeho príspevku. Pritom, práve teda čistá voda, pôda sú základom nášho zdravia, poľnohospodárstva a života ako takého a my ich ničíme len preto, že sme zanedbali úplne základné veci. To, či tí, čo teda žijú vo veľkých mestách sa možno nad týmto ani nezamýšľajú, aj keď tiež to úplne až tak nie je pravda, lebo naozaj, a teraz mnohé, mnohé mestá, okrajové časti miest takisto majú problémy s tým, že tam nie je dobudovaná kanalizácia. A naozaj, že, ale teda je to hlavne tento problém sa týka našich obcí, kde teda otvoríte vodovod alebo spláchnete záchod a tým sa to pre vás, teda toto celé tento kolobeh začína. Ale teda v obciach alebo v okrajových častiach miest to tak nie je. Ľudia sú naozaj ako keby trestaní za to, že sa rozhodli žiť mimo veľkých aglomerácii. Pritom, práve podpora života na vidieku by mala byť prioritou, ak nechceme, aby sa Slovensko ďalej vyľudňovalo, ale namiesto podpory ponúkame prekážky. Namiesto investícií... =====